Selv om Rikke Nielsens klubskifte blev offentliggjort i juni, så mangler håndboldspilleren stadig sin spillerlicens. Og derfor er hun tvivlsom, når Aalborg DH møder Ikast om 12 dage i den danske landspokalturnering. Hendes tidligere klub i Tyskland, Leipzig, vil have penge for klubskiftet, men det afviser Aalborg DHs direktør Erik Just over for P4 Nordjylland. Ifølge Aalborg DH har Rikke Nielsen skriftligt bevis på, at hun frit kan forlade den tyske klub, og derfor er det Dansk Håndbold Forbund og Håndboldspillerforeningen, der nu kæmper kampen ved skrivebordet.
Aalborg DH-spilleren stadig uden licens